[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Adnoddau gwirfoddoli ar gyfer gwydnwch cymunedol"}, {"text_idx": "#000007", "text": "Ar adeg pan na fu gwasanaethau iechyd a gofal erioed o dan gymaint o bwysau, nac mor brin o staff, beth yw ro\u0302l briodol gwirfoddolwyr? Mae Fiona Liddell yn archwilio."}, {"text_idx": "#000008", "text": "Mae wedi\u2019i nodi bod gwirfoddoli \u2018yn galluogi cymdeithas i weithio fel y dylai\u2019. Mae hyn yn ei dro yn cyfrannu at lesiant cymunedol ac atal anhwylderau, ynghyd a\u0302 chynyddu gwydnwch cymunedol. Mae Fiona Liddell yn archwilio."}, {"text_idx": "#000009", "text": "Mewn papur a baratowyd i\u2019w drafod gyda\u2019r Gweinidog Iechyd a Gwasanaethau Cymdeithasol, gwnaethom gyflwyno rhai enghreifftiau o wirfoddoli yn y gymuned, y sector gwirfoddol ac mewn lleoliadau awdurdodau lleol. Mae pob un ohonyn nhw\u2019n cynnwys gwirfoddolwyr wrth ddarparu gofal lefel isel yn y gymuned, sy\u2019n cyfrannu at wydnwch cymunedol. Gwnaethom nodi pa fath o strwythurau cymorth ac adnoddau oedd ei angen ym mhob achos i ategu gwirfoddoli llwyddiannus."}, {"text_idx": "#000010", "text": "Nodwyd tair enghraifft benodol, un yn y gymuned, un a gyflawnwyd gan rwydwaith o fudiadau gwirfoddol ac un a oedd wedi\u2019i hymwreiddio o fewn awdurdod lleol."}, {"text_idx": "#000011", "text": "Mabwysiadodd Gofal Cardi fodel llwyddiannus Gofal Solfach i mewn i gymuned Aberporth (mae adroddiad gwerthuso ar gael bellach). Mae gwirfoddolwyr yn cynnig cwmni\u0308aeth ac yn hwyluso cysylltiad cymunedol drwy weithgareddau a digwyddiadau. Mae cydlynydd rhan-amser yn rheoli gwirfoddolwyr, yn eu paru a\u0302 rolau a thasgau ac yn ymddwyn fel pwynt cyswllt."}, {"text_idx": "#000012", "text": "Yng Nghwm Taf, mae chwe mudiad gwirfoddol yn gweithio gyda\u2019i gilydd i gynnig gwasanaeth cyfeillio ac yn galluogi ymgysylltiad cymdeithasol yn ardal y bwrdd iechyd. Mae\u2019r gwirfoddolwyr yn gweithio gyda phobl dros 50 oed a\u2019u teuluoedd a\u2019u gofalwyr, gan fynd ati mewn modd strwythuredig a chydgynhyrchiol i gefnogi teithiau newid personol. Cydlynir y prosiect gan fudiad Gweithredu Gwirfoddol Merthyr Tudful, a chaiff ei gyllido gan grant o\u2019r Gronfa Integreiddio Rhanbarthol (RIF)."}, {"text_idx": "#000013", "text": "Yn Sir Ddinbych, mae\u2019r gwirfoddoli a ddechreuodd yn ystod y pandemig i gynorthwyo pobl yn y gymuned wedi\u2019i brif ffrydio bellach o fewn darpariaeth yr awdurdod lleol. Fel rhan o\u2019r ti\u0302m \u2018ar ymyl gofal\u2019, o fewn y Gwasanaethau Gofal Cymdeithasol i Oedolion, ac yn cyd-weithio gyda mudiadau trydedd sector, caiff gwirfoddolwyr eu paru a\u0302 dinasyddion i gynnig cymorth lefel isel. Mae eu hadborth nhw yn helpu i ddiweddaru ymarferwyr Gofal Cymdeithasol Oedolion ac yn galluogi achosion cymhleth i gael eu huwchgyfeirio. Mae hyblygrwydd a meddwl agored gwirfoddolwyr yn galluogi canlyniadau gwell sy\u2019n seiliedig ar \u2018yr hyn sy\u2019n bwysig\u2019 i ddinasyddion a gofalwyr."}]